Twee vas na hulle glo op metropolisie skietFoto: Twitter “Metropolisiebeamptes het omstreeks 17:00 by die N17-brug naby die N1 suid-afrit gesit,” het insp. Edna Mamonyane, woordvoerder van die metropolisie, gesê. “’n Wit Mercedes-Benz het aangery gekom en die insittendes het op die beamptes losgebrand.” Volgens Mamonyane het die beamptes in hul motor gespring en die Mercedes agternagesit. “Die SAPD en die metropolisie kon daarin slaag om die rowers by die sirkel by die N17 en Nasrec vas te keer. Die rowers het voortgegaan om op die beamptes te skiet. Twee van die verdagtes is aangekeer,” het Mamonyane gesê. Die ander twee insittendes van die Mercedes kon daarin slaag om te ontsnap.